Gonzalo González Barreñada

Gonzalo González Barreñada  ye un escritor asturianu. Ta llicenciáu en Xeografía y Historia y especializáu n'Historia del arte. Collaboró cola revista Campo de los Patos y ye'l creador d'un universu lliterariu propiu desarrolláu nel llugar imaxinariu de Burgundu. La so obra etíquétase como "realismu máxicu", con influyencies al empar del cuentu tradicional.

Nel añu 2019 fízose col Premiu Xuan María Acebal de poesía col poemariu tituláu El llar n'ordeGonzalo González Barreñada gana el Premio Xuan María Acebal de poesía en asturiano  El Comercio Consultao'l 14.11.2019, que foi espublizáu al otru añu. Con esti poemariu, Barreñada foi distinguíu pol Premiu de la Crítica de l'Asociación d'Escritores d'Asturies, na modalidá de poesía n'asturianu.Alejandro Céspedes y Gonzalo G. Barreñada ganan los Premios de la Crítica de Poesía  El Comercio. Consultao'l 14.01.2022 

2022 foi l'añu de la so consagración al ganar el Premiu Xosefa Xovellanos de Novela con El viaxe del cacique, el Premiu de Novela Curtia Andrés Solar Santurio con La guerra del Medrosu, y'l Premiu Teodoro Cuesta de Poesía por Cartes al treslluz.

N'El viaxe del cacique, l'autor xuega cola ficción dientro del rellatu históricu, escapando d'esta manera de la llinia convencional y rigurosa que munches veces atopamos nesti xéneru lliterariuSOLÍS, Javi (2023) Javi Solís reseña «El viaxe del cacique». Sitiu web de formientu.com   Consultao'l 28.12.2023

 Obres 

 Poesía 


 (2019) El pesu de la lluz. Saltadera.

 (2023) Cartes al treslluz. Ediciones Trabe.

 Narrativa 



 (2021) La hestoria ensin contar. Ediciones Trabe
 (2023) El valle encesu. Ediciones Trabe
 (2023) El viaxe del cacique. Impronta Editorial
 (2023) La guerra del Medrosu. Impronta Editorial

 Otros 
(2015) Dos cuentos na revista Campu de los Patos númb. doble 5-6
(2017) El cuadernu bermeyu na revista Campu de los Patos númb. 7

 Premios 

 2019 Premiu Xuan María Acebal de poesía por El llar n'orde
 2021 Premiu de la Crítica de l'Asociación d'Escritores d'Asturies, na modalidá de poesía n'asturianu. por El llar n'orde
 2021 Tercer Premiu nel Concursu de Cuentos pola Oficialidá del Asturianu de Bimenes con La muerte d'acebache
 2022 Premiu Xosefa Xovellanos de Novela con El viaxe del caciquehttps://www.elcomercio.es/culturas/gonzalo-barrenada-gana-20220916001100-ntvo.html
 2022 Premiu Andrés Solar Santurio de Novela Curtia por La guerra del Medrosu
 2022 Premiu Teodoro Cuesta de Poesía por Cartes al treslluz.
 2022 Tercer Premiu nel Concursu de Cuentos pola Oficialidá del Asturianu de Bimenes con Verde como los tos güeyos.
 2025 Primer Premiu adultos n'asturianu nel Certame Internacional de cuentos curtios "Mánfer de la Llera" con Seda
 2025 Premiu Relatos curtios Xosé Caveda y Nava con L'otru país

 Referencies 

 Enllaces esternos 

Categoría:Escritores d'Asturies
Categoría:Escritores n'asturianu
Categoría:Persones de Samartín del Rei Aurelio